Naturpark Mëllerdall

thumb
Den Naturpark Mëllerdall ass en Naturpark zu Lëtzebuerg, deen den 10. Juni 2016 offiziell, a Presenz vum Groussherzog Henri, lancéiert gouf"Lancement officiel du Parc naturel Mëllerdall." gouvernement.lu, 13.06.2016 (15:43)..

En ëmfaasst 255,72 km² Fläch, verdeelt op 11 Gemengen, mat ronn 25.500 Awunner. Et sinn dat Bäerdref, Beefort, Bech, Fëschbech, Fiels, Hiefenech, Iechternach, Konsdref, Noumer, Rouspert-Mompech a WaldbëllegNadine Schartz: "Gemeinsam für die Region." in Luxemburger Wort 17./18. Oktober 2015, S.42-43..

E geet op eng Initiativ vun 2006 vun der Aarbechtsgrupp Naturpark Müllerthal zeréck, déi d'Regional Initiativ Mëllerdall (RIM) op d'Been gesat huet. D'betraffe Gemengen hunn 2007 mat der RIM eng Konventioun ofgeschloss an e Gemengesyndikat geschaaft, fir sou zesummen um Projet ze schaffen.

De 26. Juli 2010 gouf d'groussherzoglecht Reglement iwwer d'Aarbechtsgrupp, déi de Projet ëmsetze soll, ugeholl. Bis 2012 huet dës Aarbechtsgrupp eng Pré-étude ausgeschafft, déi 2013 bis 2014 am Detail preziséiert goufEtude détaillée op naturpark-mellerdall.lu. Den 31. Juli 2014 gouf de Projet de réglement portant déclaration du parc naturel Mullerthal an der Chamber agereecht. Den Naturpark Mëllerdall gouf de 17. Mäerz 2016 duerch e Règlement grand-ducal an d'Liewe geruff.

 Unesco Global Geopark
2017 hat den Naturpark Mëllerdall eng éischt Kandidatur virbereet fir vun der Unesco als Global Geopark unerkannt ze ginn. Deemools war de Projet awer net zeréckbehale ginn. Am Oktober 2020 ass dunn eng zweete Kandidatur agereecht ginnBingenheimer,V., 2020. Viel dazu gelernt. Natur- und Geopark bereitet zweite Bewerbung um Unesco-Titel vor.. Luxemburger Wort vum 6./7. Juni 2020, S. 37 an am Abrëll 2022 gouf den Naturpark Mëllerdall als Global Geopark vun der Unesco ausgezeechent, Anerkennung im zweiten Anlauf, Luxemburger Wort, 15. Abrëll 2022, S. 28.

 Kuckt och 
 Kleng Lëtzebuerger Schwäiz
 Naturpark Our
 Naturpark Uewersauer

Um Spaweck
 naturpark-mellerdall.lu; Offiziell Websäit.

M